recursal/SuperWikiNEXT-32B huggingface dataset:
**ஜி. சாயன்னா** ( G. Sayanna ; 5 மார்ச் 1951 - 19 பிப்ரவரி 2023) தெலங்காணா மாநிலத்தைச் சேர்ந்த இந்திய அரசியல்வாதி ஆவார்.  இவர் பட்டியலினச் சமூகத்தைச் சேர்ந்தவர். மேலும், செகந்திராபாத் கண்டோன்மென்ட் சட்டப் பேரவைத் தொகுதியில் ஐந்து முறை உறுப்பினராகப் பணியாற்ற்யுள்ளார்.

ஆரம்ப கால வாழ்க்கை
------------------

ஜி. சாயன்னா 1951 ஆம் ஆண்டு மார்ச் 5 ஆம் தேதி பிறந்தார். உசுமானியா பல்கலைக்கழகத்தில் அறிவியல், கலை மற்றும் சட்டத்தில் பட்டம் பெற்றவர்.

அரசியல் வாழ்க்கை
----------------

சாயன்னா தெலுங்கு தேசம் கட்சியில் தனது அரசியல் வாழ்க்கையைத் தொடங்கினார். 1994, 1999 மற்றும் 2004 இல் செகந்திராபாத் கண்டோன்மென்ட் தொகுதியிலிருந்து சட்டப் பேரவைக்குத் தேர்ந்தெடுக்கப்பட்டார். இவர் 2009 இல் பிரிக்கப்படாத ஆந்திரப் பிரதேசத்தில் இந்திய தேசிய காங்கிரசு கட்சி வேட்பாளர் பி. சங்கர் ராவிடம் தோல்வியடைந்தார். இவர் ஐதராபாத் நகர்ப்புற மேம்பாட்டு ஆணையத்தின்இயக்குனராக ஆறு முறை பணியாற்றினார். ஆந்திரப் பிரதேச சட்டப் பேரவையில் தெருவோரக் குழந்தைகளின் மறுவாழ்வுக்கான வீடுவழங்கும் குழுவின் தலைவராகப் பணியாற்றினார். சாயன்னா குழந்தை கடத்தல் தொடர்பான குழுவின் உறுப்பினராகவும் பணியாற்றினார்.

சாயன்னா 2014 இல் நடந்த தெலங்காணா சட்டப் பேரவைத் தேர்தலில் தெலுங்கு தேசம் கட்சி சார்பில் செகந்திராபாத் கண்டோன்மென்ட் தொகுதியிலிருந்துபோட்டியிட்டார். திருமலை திருப்பதி தேவஸ்தான வாரியத்தின் உறுப்பினராக இருந்தார். பின்னர் 2015 இல் பாரத் இராட்டிர சமிதி கட்சியில் சேர்வதற்காக தனது சட்டப் பேரவை உறுப்பினர் பதவியை விட்டு விலகினார். 2018 இல் மீண்டும் செகந்திராபாத் கண்டோன்மென்ட் தொகுதியிலிருந்து தேர்ந்தெடுக்கப்பட்டார்.

இறப்பு
------

சாயன்னா சிறுநீரகம் தொடர்பான நோயால் பாதிக்கப்பட்டு செகந்திராபாத்தில் உள்ள யசோதா மருத்துவமனையில் சிகிச்சை பெற்று வந்தார். மாரடைப்பு காரணமாக 18 பிப்ரவரி 2023 அன்று மருத்துவமனையில் அனுமதிக்கப்பட்டார். மேலும் இவரது உடல்நிலை மோசமடைந்து 2023 பிப்ரவரி 19 அன்று மாரடைப்பு காரணமாக திடீரென மரணமடைந்ததாகக் கூறப்படுகிறது

மேற்கோள்கள்
-----------


1. ↑  The Indian Express (19 February 2023). "Telangana: 5-time Secunderabad Cantt MLA G Sayanna passes away" (in en) இம் மூலத்தில் இருந்து 14 January 2024 அன்று. பரணிடப்பட்டது.. .
2. ↑  The Hindu (19 February 2023). "BRS MLA from Secunderabad Cantonment G. Sayanna no more" (in en-IN) இம் மூலத்தில் இருந்து 14 January 2024 அன்று. பரணிடப்பட்டது.. .
3. ↑  The Times of India (20 February 2023). "‘Merger Man’ & 5-time Telangana's Secunderabad Cantonment MLA G Sayanna dies before his dream comes true" இம் மூலத்தில் இருந்து 14 January 2024 அன்று. பரணிடப்பட்டது.. .
4. ↑  India Today (19 February 2023). "G Sayanna, BRS MLA from Secunderabad Cantonment, passes away at 72" (in en) இம் மூலத்தில் இருந்து 14 January 2024 அன்று. பரணிடப்பட்டது.. .
5. ↑  The News Minute (19 February 2023). "Secunderabad Cantonment MLA from BRS G Sayanna passes away at 72" (in en) இம் மூலத்தில் இருந்து 14 January 2024 அன்று. பரணிடப்பட்டது.. .
**பழங்குடியினரின் சங்க நண்பர்கள்** (*Friends of Tribals Society*), அல்லது வன்பந்து பரிசத் என்பது இந்தியாவில் உள்ள ஆதிவாசி, கிராமப்புற பழங்குடியின மக்களிடையே கல்வியறிவு மற்றும் ஆரோக்கியத்தை மேம்படுத்தும் நோக்கத்துடன் 1989-இல் உருவாக்கப்பட்ட ஒரு தன்னார்வ அமைப்பாகும். இந்த சங்கம் கிராமங்களில் ஓர் ஆசிரியர் பள்ளிகளை இயக்குகிறது. உள்ளூர் சமூகத்தின் பயிற்சி பெற்ற உறுப்பினர்களால் இச்சங்கம் வழிநடத்தப்படுகிறது. 

பழங்குடியினரின் சங்க நண்பர்கள் வெளிநாட்டில் நிதி திரட்டுவதில் தீவிரமாகச் செயல்படும் ஏகலைவன் கல்வி அறக்கட்டளையுடன் தொடர்புடையது. அசாம், ஒரிசா, பீகார், சார்க்கண்டு, மத்தியப் பிரதேசம், சத்தீசுகர், மகாராட்டிரா மற்றும் கருநாடகாவில் பயிற்சிகளை நடத்துகிறது. அதே நேரத்தில் இதன் சகோதர அமைப்பான பாரத் லோக் சிக்ஷா பரிசத் உத்தரப் பிரதேசம், உத்தராகண்டம், இமாச்சலப் பிரதேசம், அரியானா, பஞ்சாப் மற்றும் சம்மு காசுமீர் ஆகிய மாநிலங்களில் செயல்படுகிறது. 

பள்ளிகள் (*ஏகல் வித்யாலயாசு*) ஆசிரியராகப் பயிற்சி பெற்ற உள்ளூர் நபரால் வழிநடத்தப்படுகின்றன.மாநில மொழியில் அடிப்படை கல்வியறிவு மாநிலப் பாடத்திட்டத்தின் கீழ் வழங்கப்படுகிறது. இந்து மதத்தின் கருத்துகளையும் இவர்கள் அறிமுகப்படுத்துகின்றனர். இது இந்து மதம் முக்கிய மதமாக இல்லாதப் பகுதிகளில் கூட.செயல்படுத்தப்படுகிறது. இந்துக் கலாச்சாரத்தைப் போதிக்கக் கூடாது என்ற தீவிரவாதக் குழுக்களின் உத்தரவைப் புறக்கணித்ததற்காக ஏகல் வித்யாலயா ஆசிரியர் ஒருவர் நக்சலைட்களால் கொல்லப்பட்டார். சூலை 2003 நிலவரப்படி, 222,775 மாணவர்களுடன் 6,966 பள்ளிகளைப் பழங்குடியினரின் சங்கத்தின் நண்பர்கள் இயக்கி வருகின்றனர். சூலை 2007-இல், பழங்குடியினரின் சங்க நண்பர்கள் மற்றும் ஏகல் வித்யாலயா 23,000 பள்ளிகளுக்கு மேல் இயங்கி வந்தது. 2011ஆம் ஆண்டுக்குள் 30,000 பள்ளிகளை இயக்கும் இலக்கை பழங்குடியினரின் சங்க நண்பர்கள் கொண்டிருந்தனர் மார்ச் 2010க்குள் 10,30,290 மாணவர்களைக் கொண்ட 34,000 பள்ளிகளை எட்டிய இலக்கை எட்டியது.

மேற்கோள்கள்
-----------

1. ↑  "EKAL VIDYALAYA MOVEMENT". Ekal Vidyalaya India. பார்க்கப்பட்ட நாள் 2011-09-10.
2. "Newsletter October 2010". Ekal Vidyalaya Foundation. Archived from the original on 2011-07-26. பார்க்கப்பட்ட நாள் 2010-12-20.
3. "Friends of Tribals Society (FTS) an introduction". Friends of Tribals Society. Archived from the original on 2011-07-11. பார்க்கப்பட்ட நாள் 2010-12-20.
4. Aarti Dhar (Mar 18, 2004). "Making inroads into the tribal belt". *The Hindu*. Archived from the original on February 8, 2008. பார்க்கப்பட்ட நாள் 2010-12-20.`{{cite web}}`: CS1 maint: unfit URL (link)
5. "Friends of Tribals Society to open chapter". *The Hindu*. Jul 15, 2007. Archived from the original on January 16, 2010. பார்க்கப்பட்ட நாள் 2010-12-20.
6. HARTOSH SINGH BAL (January 18, 2004). "Growing Tribe". *The Indian Express*. பார்க்கப்பட்ட நாள் 2010-12-20.
7. SUDESHNA BANERJEE (January 5, 2007). "Books and beyond - Reaching out to the tribals". *The Telegraph (Kolkata)*. Archived from the original on October 25, 2012. பார்க்கப்பட்ட நாள் 2010-12-20.
**அசலாம்பிகை** என்பவர் பெண்களுக்கும் இளம் விதவைகளுக்கும் பல்வேறு உரிமைகள் மறுக்கப்பட்ட காலத்தில் அதையெல்லாம் புறக்கணித்து, இளம் வயதில் கணவனை இழந்த நிலையிலும் தமிழ் இலக்கண இலக்கியங்களைக் கற்று தமிழறிஞராக மாறியவர். இவர் சிறந்த சொற்பொழிவாளராகவும் இருந்தார்.

பிறப்பும் கல்வியும்
-------------------

திண்டிவனம் அருகில் உள்ள இரட்டணை என்ற ஊரில் 1875 ஆம் ஆண்டில் பிறந்த இவர் பத்தாவது வயதில் திருமணம் முடிந்து கணவனையும் இழந்தார். அன்றைய காலகட்டத்தில் கணவனை இழந்தவர்கள் வெளியிடங்களுக்குச் செல்ல முடியாத சமூகக் கட்டுப்பாடுகள் அதிகமிருந்த நிலையில் அவரது தந்தை பெருமாள் அய்யர் இவரைப் படிக்க வைக்க விரும்பினார். ஆசிரியரை வீட்டுக்கு வரவைத்து பாடங்கள் நடத்த ஏற்பாடு செய்தார். இதற்காக அந்த ஊரை விட்டு வெளியேறி திருப்பாதிரிப் புலியூரில் குடியேறினார். அசலாம்பிகை தமிழ் இலக்கண இலக்கியங்களில் சிறந்த புலமை பெற்றார்.

பேச்சாளர்
---------

அசலாம்பிகை தம்மைப் போலவே மற்ற பெண்களும் படிக்க வேண்டும் என்று விரும்பினார். அவரைத் தேடி வரும் பெண்களுக்குக் கற்பிக்கத் தொடங்கினார். அவர்களிடம் பெண்கள் முன்னேற்றத்திற்கான கருத்துகளைப் பேசியதுடன், அவற்றைப் பாடல்களாக இயற்றித் தந்தார். அடுப்படியே வாழ்க்கை எனக் கிடக்கும் பெண்கள் முன்னேற்றத்திற்காக பல மேடைகளில் பேசவும் பாடவும் செய்தார். அவற்றை கவிதைகளாகவும் கட்டுரைகளாகவும் இதழ்களில் எழுதி வெளி உலகுக்கு அறிமுகம் ஆனார்.

பெண் விடுதலை பற்றிய சிந்தனைகளுடன் இந்திய விடுதலை குறித்த கருத்துகளையும் அவர் மேடைகளில் பேசினார். இவர் வடலூர் வள்ளலாரின் பொது நெறி குறித்தும் பல மேடைகளில் பேசியிருக்கிறார். பல வெளியூர்களில் இவர் பேசத் தொடங்கிய பின்பு "திருப்பாதிரிப்புலியூர் அசலாம்பிகை அம்மையார்" என்று புகழ் பெற்றார்.

திரு.வி.க. பாராட்டு
-------------------

"பண்டிதை அசலாம்பிகை அம்மையாரின் தமிழ் அமிழ்தை யான் இளைஞனாயிருந்த போது பன்முறை பருகினேன். திருப்பாதிரிப் புலியூரில் அத்தமிழ்த் தாயை நேரிற் கண்டு உறவாடுஞ் சேயானேன்." என்று திரு.வி.க. இவரைப் பற்றி பல இடங்களில் கூறுவார் என்பது இவருக்குரிய தனிச்சிறப்புகளில் ஒன்று.

எழுதிய நூல்கள்
--------------

* ஆத்திசூடி வெண்பா
* இராமலிங்க சுவாமிகள் வரலாற்றுப் பாடல்
* குழந்தை சுவாமிகள் பதிகம்
* திருவாமாத்தூர்ப் புராணம்
* திருவுடையூர் (மேல்சேவூர்) தலபுராணம்
* காந்தி புராணம்
* திலகர் புராணம்

இக்கால ஔவையார்
--------------

திரு.வி.க அவர்கள் இவரை இக்கால ஔவையார் என்று அழைத்தார்.

மேற்கோள்கள்
-----------

* இந்துக் கலைக்களஞ்சியம் - தொகுதி 1, பக்கம் 51

வெளி இணைப்புகள்
---------------

* அசலாம்பிகை அம்மையார், பண்டிதை

1. ↑  ஜெயலெட்சுமி, கோ (2020-03-08). "19 ஆம் நூற்றாண்டின் ஔவையார் அசலாம்பிகை!". *Dinamani*. பார்க்கப்பட்ட நாள் 2024-02-25.
**கணினி நிரலாக்கம்** (பெரும்பாலும் நிரலாக்கம் என்று சுருக்கமாக), கணினி நிரல்களின் மூல நிரல் வடிவமைத்தல், எழுதுதல், பராமரித்தல், சோதனை செய்தல் மற்றும் பிழைத்திருத்தம் என்பன சார்ந்த செயல்முறை ஆகும். இந்த மூல நிரல் ஒன்று அல்லது அதற்கு மேற்பட்ட நிரலாக்க மொழிகளில் எழுதப்படுகிறது. நிரலாக்கத்தின் நோக்கம் கணினிகளை குறிப்பிட்ட செயல்பாடுகளை செய்யவிக்க அல்லது தேவையான நடவடிக்கைகளை வெளிப்படுத்த பயன்படுத்தும் வழிமுறைகளின் தொகுப்பை உருவாக்கல் ஆகும். மூல நிரல் எழுதும் செயலில் பெரும்பாலும் பயன்பாடு பற்றிய களஅறிவு, சிறப்பு வழிமுறைகள் மற்றும் முறைசார் தர்க்கம் உட்பட பல்வேறு துறைசார் நிபுணத்துவம் தேவைப்படுகிறது.

மேற்கோள்கள்
-----------

1. ↑  Bebbington, Shaun (2014). "What is coding". *Tumblr*.  from the original on 2020-04-29. பார்க்கப்பட்ட நாள் 2014-03-03. `{{cite web}}`: `|archive-url=` missing title (help)
2. ↑  Bebbington, Shaun (2014). "What is programming". *Tumblr*.  from the original on 2020-04-29. பார்க்கப்பட்ட நாள் 2014-03-03. `{{cite web}}`: `|archive-url=` missing title (help)
3. ↑  Koetsier, Teun (2001). "On the prehistory of programmable machines: musical automata, looms, calculators". *Mechanism and Machine Theory* (Elsevier) **36** (5): 589–603. doi:10.1016/S0094-114X(01)00005-2. .
**ஏ. ஆர். இரகுமான் அறக்கட்டளை** (*AR Rahman Foundation*) என்பது வெளிநாட்டு நிதியுதவி (ஒழுங்குமுறை) சட்டம், 2010-ன் கீழ் பதிவு செய்யப்பட்ட ஓர் இலாப நோக்கற்ற அமைப்பாகும். 2009ஆம் ஆண்டு இந்திய இசைக்கலைஞர் ஏ. ஆர். இரகுமானால் பேரிடர் நிவாரணத்திற்காக நிதி திரட்டவும், இந்தியாவில் உள்ள ஏழைக் குழந்தைகளுக்குக் கல்வி வழங்கவும் தொடங்கப்பட்டது. இந்த அறக்கட்டளையின் இயக்குநர் கதீஜா இரகுமான் ஆவார்.

நோக்கம்
-------

இந்த அறக்கட்டளையின் நோக்கமாகக் கல்வி, வாழ்க்கைத் திறன் மேம்பாடு, தொழில்முனைவு போன்றவற்றில் வாய்ப்பு ஏற்படுத்தித் தருதல், மருத்துவம், கல்வி, திருமணம், விவசாயம், தகுதியுடையோர் மற்றும் பின்தங்கியவர்களுக்கான தொழில்முனைவோருக்கு நிதியுதவியுடன் ஆதரவு தருதல், இசையின் மூலம் வாழ்க்கைத் திறன்களை வழங்கவும் மற்றும் அதிகாரம் அளிக்கவும், தலைமைத்துவத்தை மேம்படுத்துதல், திறன் மேம்பாடு மற்றும் ஆராய்ச்சி, ஆவணங்கள் மற்றும் கலைத் திட்டங்களைக் காப்பகப்படுத்துதல் ஆகும்.

திட்டங்கள்
----------

* சன்சைன் இசைக்குழு
* கருணாமிர்தசாகரம்
* மனிதாபிமான அடிப்படையில் உதவி

மேற்கோள்கள்
-----------

வெளி இணைப்புகள்
---------------

* 

வார்ப்புரு:Indian non-profit
தலைகீழிச் சார்பு *y* = 1/*x* -ன் வரைபடம். பூச்சியத்தைத் தவிர *x* -ன் மற்ற மதிப்புகளுக்கு, அதன் பெருக்கல் நேர்மாறாக *y* உள்ளது.
கணிதத்தில் ஒரு எண் *x* -ன் **பெருக்கல் நேர்மாறு**  அல்லது (*multiplicative inverse*) **தலைகீழி** (reciprocal) என்பது *x* உடன் பெருக்கப்படும்போது கிடைக்கும் பெருக்கற்பலன் 1 என வருமாறு உள்ள ஒரு எண். *x* -ன் பெருக்கல் தலைகீழியின் குறியீடு: 1/*x* அல்லது *x*−1. விகிதமுறு எண் *a*/*b* -ன் பெருக்கல் தலைகீழி *b*/*a*.ஒரு மெய்யெண்ணின் பெருக்கல் தலைகீழி காண 1 -ஐ அந்த எண்ணால் வகுக்க வேண்டும்.

எடுத்துக்காட்டாக: 

* 5 -ன் பெருக்கல் தலைகீழி 1/5 அல்லது 0.2 (தசம வடிவில்).
* 0.25 -ன் பெருக்கல் தலைகீழி 1/0.25 அல்லது 4 (முழு எண் வடிவில்)

*x* -ஐ 1/*x* -உடன் இணைக்கும் **தலைகீழிச் சார்பு** *f*(*x*) தனக்குத்தானே நேர்மாறாக அமையும் சார்புகளுக்கு ஒரு எளிய எடுத்துக்காட்டு.

கிட்டத்தட்ட, *என்சைக்ளோபீடியா பிரிட்டானிக்கா* (Encyclopædia Britannica) (1797) புத்தகத்தின் மூன்றாவது பதிப்பின் காலத்திலிருந்து *reciprocal* என்ற வார்த்தை பெருக்கற்பலன் 1 ஆக உள்ள இரு எண்களைக் குறிக்கப் பயன்பட்டு வந்திருக்க வேண்டும். யூக்ளிடின் *எலிமெண்ட்ஸ்* புத்தகத்தின் 1570 -ம் ஆண்டு மொழிபெயர்ப்பில் வடிவவியலில்ஒன்றுக்கொன்று எதிர்விகிதசமனில் அமையும் இரு கணியங்களைக் குறிப்பதற்கு *reciprocall* எனப் பயன்படுத்தப்பட்டுள்ளது.

எடுத்துக்காட்டுகளும் மாற்று எடுத்துக்காட்டுகளும்
------------------------------------------------

மெய்யெண்களில் பூச்சியத்திற்குப் பெருக்கல் தலைகீழி கிடையாது. ஏனென்றால் பூச்சியத்துடன் சேர்த்துப் பெருக்கப்படும்போது 1 கிடைக்கக்கூடிய மெய்யெண்கள் எதுவுமே இல்லை.

பூச்சியத்தைத் தவிர்த்து, 

* ஒவ்வொரு கலப்பெண்ணின் தலைகீழியும் ஒரு கலப்பெண்
* ஒவ்வொரு மெய்யெண்ணின் தலைகீழியும் ஒரு மெய்யெண்
* ஒவ்வொரு விகிதமுறு எண்ணின் தலைகீழியும் ஒரு விகிதமுறு எண்

கூட்டல் நேர்மாறும் பெருக்கல் நேர்மாறும் ஒரே எண்ணாகவுடையவை கலப்பெண்ணின் புனை அலகுகள் ±*i* மட்டுமே.

* *i* -ன் கூட்டல் நேர்மாறு: −(*i*) = −*i*

*i* -ன் பெருக்கல் நேர்மாறு: 1/*i* = −*i*,
* −*i* -ன் கூட்டல் நேர்மாறு: −(−*i*)=*i*

−*i* -ன் பெருக்கல் நேர்மாறு: 1/−*i* =*i*,
ஒரு சதுர அணியின் அணிக்கோவைக்கு கெழுவளையத்தில் நேர்மாறு இருந்தால், இருந்தால் மட்டுமே அந்த அணிக்கு நேர்மாறு இருக்கும்.

முக்கோணவியல் சார்புகளுக்கு தலைகீழிகள் உள்ளன.

* சைனின் தலைகீழி கோசீக்கெண்ட்
* கோசைனின் தலைகீழி சீக்கெண்ட்
* டேன்ஜெண்ட்டின் தலைகீழி கோடேன்ஜெண்ட்

ஒரு சார்பு *ƒ* -ன் பெருக்கல் நேர்மாறு அல்லது தலைகீழி 1/*ƒ*
சார்புகளின் சேர்ப்புச் செயலைப் பொறுத்த, நேர்மாறுச் சார்பு *ƒ*−1. (*ƒ*−1 = *ƒ* o *ƒ*−1 = id.)
இவை இரண்டும் ஒன்றல்ல. இரண்டும் வெவ்வேறானவை என்பதைத் தெளிவாக அறிந்திருத்தல் அவசியம். 
நேரியல் கோப்புகளில் மட்டுமே இவ்விரண்டு கருத்துகளும் நெருங்கிய தொடர்புடையன. மற்ற சார்புகளைப் பொறுத்தவரையில் இவை இரண்டும் அறவே வெவ்வேறானவை.

மேற்கோள்கள்
-----------

1. ↑  "In equall Parallelipipedons the bases are reciprokall to their altitudes". *OED* "Reciprocal" §3*a*. Sir Henry Billingsley translation of Elements XI, 34.

உசாத்துணை
---------

* Maximally Periodic Reciprocals, Matthews R.A.J. *Bulletin of the Institute of Mathematics and its Applications* vol 28 pp 147–148 1992
**தச்சிபானா குலம்** (橘氏, Tachibana-uji, Tachibana-shi) என்பது ஜப்பானின் நாரா மற்றும் ஆரம்பகால ஹையன் காலகட்டங்களில் மிகவும் சக்திவாய்ந்த நான்கு குடும்பங்களில் ஒன்றாகும். தச்சிபானா குடும்ப உறுப்பினர்கள் பெரும்பாலும் டைஜோ-கான்க்குள் (மாநில அமைச்சகம்) உயர் நீதிமன்றப் பதவிகளை வகித்தனர், பெரும்பாலும் சதாஜின் (இடதுசாரி அமைச்சர்). நீதிமன்றத்தில் உள்ள மற்ற பெரிய குடும்பங்களைப் போலவே, அவர்களும் தொடர்ந்து ஏகாதிபத்திய குடும்பத்தில் திருமணம் செய்துகொண்டு தங்கள் அதிகாரத்தை அதிகரிக்கவும் பாதுகாக்கவும் முயன்றனர். ஜப்பானிய வரலாற்றில் ஹெயன், காமகுரா, முரோமாச்சி மற்றும் எடோ காலங்களில் ஜப்பானிய அரசியலில் ஆதிக்கம் செலுத்திய நான்கு பெரிய குலங்களில் தச்சிபானா மிகவும் சக்திவாய்ந்த மற்றும் மிக முக்கியமான குலமாகும் - மற்ற மூன்று புஜிவாரா, தைரா மற்றும் மினாமோட்டோ குலம்.

*தச்சிபனா* என்ற பெயர் 708 இல் பேரரசி ஜென்மியினால் அகதா-நோ-இனுகை நோ மிச்சியோவுக்கு வழங்கப்பட்டது. அவர் இளவரசர் மினுவின் மனைவி, பிடாட்சு பேரரசரின் வழித்தோன்றல் மற்றும் இளவரசர்கள் கட்சுராகி மற்றும் சாய் ஆகியோருக்கு தாய். அவர் பின்னர் புஜிவாரா நோ புஹிட்டோவை மணந்து கோமியோஷியை (பேரரசி கோமியோ) பெற்றெடுத்தார். 736 ஆம் ஆண்டில், இளவரசர்கள் கட்சுராகி மற்றும் சாய் ஆகியோருக்கு *தச்சிபானா என்ற* குடும்பப்பெயர் வழங்கப்பட்டது, அவர்களின் ஏகாதிபத்திய குடும்ப பெயர்களை துறந்தனர். அவர்கள் முறையே தச்சிபானா நோ மோரோ மற்றும் தச்சிபானா நோ சாய் ஆனார்கள்.

ஹெய்யன் காலகட்டத்தின் போது, அவர்கள் நீதிமன்ற அரசியலின் ஆதிக்கத்திற்காகவும், அதன் மூலம் தேசத்தின் கட்டுப்பாட்டிற்காகவும் புஜிவாரா குடும்பத்துடன் எண்ணற்ற போராட்டங்களில் ஈடுபட்டனர்; பல சந்தர்ப்பங்களில் இது அப்பட்டமான வன்முறை மோதலாக வளர்ந்தது. இந்த மோதல்களில் ஒன்று 939-941 இல் புஜிவாரா நோ சுமிடோமோவின் எழுச்சி. கிளர்ச்சி இறுதியில் அடக்கப்பட்டாலும், தச்சிபானா குடும்பம் செயல்பாட்டில் சிதறி, அதன் பலத்தை இழந்தது. இருப்பினும், ஒன்பதாம் மற்றும் பத்தாம் நூற்றாண்டுகளில் மினாமோட்டோ குலமும் புஜிவாரா குலமும் அதிகாரம் பெற்றதால், தச்சிபானா அதிகாரம் குறைந்தது மற்றும் இறுதியில் நாடு முழுவதும் சிதறியது. தலைநகருக்கு வெளியே உயர் அரசாங்க பதவிகளில் பணியாற்றிய போதிலும், அவர்கள் ஒரு காலத்தில் அனுபவித்து வந்த கியோட்டோ (Heian-kyō) நீதிமன்றத்திற்குள் அதிகாரம் மற்றும் செல்வாக்கின் அளவு மறுக்கப்பட்டது. 

ஐயோ மாகாணத்தில் மற்றொரு கிளைக் குடும்பம் உருவாகி, ஐயோ தச்சிபானா குடும்பம் என்று அறியப்பட்டது. புஜிவாரா நோ சுமிடோமோவை தூக்கிலிட்ட தச்சிபானா நோ டோயாசு இந்த கிளையின் முன்னோடி; 14 ஆம் நூற்றாண்டின் புகழ்பெற்ற ஏகாதிபத்திய சார்பு தளபதியான குசுனோகி மசாஷிகே, தயாசுவின் வம்சாவளியைக் கோரினார்.

மேற்கோள்கள்
-----------

1. ↑  Gibney, Frank. *Britannica International Encyclopedia*. TBS-Britannica.
2. ↑  Frédéric, Louis (in en). *Japan Encyclopedia*. Cambridge, Massachusetts: Harvard University Press. பக். 439–452. பன்னாட்டுத் தரப்புத்தக எண்:9780674017535.
**பெண்களுக்கான காளி** (*Kali for Women-காளி பார் வுமன்)* இந்தியாவில் ஒரு தொடக்கப் பெண்ணிய வெளியீட்டாளர் நிறுவனம் ஆகும். ஊர்வசி புட்டாலியா மற்றும் ரீத்து மேனன் ஆகியோர் 1984ஆம் ஆண்டில் காளியை பெண்களுக்காக நிறுவினர். இது பெண்களுக்கான வெளியீடுகளை வெளியிடுவதற்கு அர்ப்பணிக்கப்பட்ட முதல் இந்திய பதிப்பகமாகும். இவர்கள் இந்த நடவடிக்கையை எடுக்க முடிவு செய்தபோது, ரீத்து மேனன் ஓர் அறிஞராக இருந்தார். புட்டாலியா ஓக்ஸ்போர்டு பல்கலைக்கழகப் பதிப்பகம் மற்றும் தில்லியில் உள்ள *செட் புக்ஸ்* ஆகிய நிறுவனங்களுடன் பணிபுரிந்தார். இவர்கள் மிகக் குறைந்த மூலதனத்துடன் இந்த அமைப்பினைத் தொடங்கினார்கள். ஆனால் கல்விசார் வெளியீடு மற்றும் ஆர்வலர் படைப்புகள், மொழிபெயர்ப்பு மற்றும் புனைகதை மூலம் இந்தியப் பெண்களின் குரல்களைக் கேட்க வேண்டும் என்ற நோக்கத்துடன் செயல்பட்டனர். இவர்களைத் தொடர்ந்து பாலினம் மற்றும் சமூகப் பிரச்சினைகளில் அக்கறை கொண்ட பிற இந்தியப் பத்திரிகைகள், பட்கல் மற்றும் சென் போன்ற வெளியீடுகள் மற்றும் சம்யா மற்றும் *துலிகா புக்சு* வெளியிடுகின்றன.

வெளியீடுகள்
-----------

விராகோ பிரசுக்கு இந்தியாவின் பதில் என்று பரவலாகக் கருதப்படும் *காளி பார் வுமன்* சில படைப்புகளை வெளியிட்டது. இவற்றில் *ஷேர் கி ஜான்காரி* ("உடலைப் பற்றி") என்ற இந்தி குறிப்பு புத்தகம். *ஷேர் கி ஜான்காரி* 75 கிராமப் பெண்களால் எழுதப்பட்டு கிராமங்களில் சிறப்பு விலையில் விற்கப்பட்டது. *ஷேர் கி ஜான்காரி,* பாலியல் மற்றும் பெண்களின் உடல்நிலைகள், மாதவிடாய் தடைகள், சில விமர்சகர்களை அதிர்ச்சியடையச் செய்தன. பெண்கள் பிரச்சனைகள் பற்றி மிகவும் வெளிப்படையான கருத்துக்கள் இதில் கூறப்பட்டுள்ளன. இதுவரை கல்விசார் அச்சகங்கள் மலிவான, வெகுஜன இலக்கியத்திற்கான சந்தைகளைப் பெருமளவில் புறக்கணித்தன. (ஜோதி புட்டியின் கல்விப் புத்தகங்களைப் பார்க்கவும்.) 

*காளி பார் வுமன்* ராதா குமாரின் *தி கிசுட்டரி ஆப் டூயிங்* (1993), சுற்றுச்சூழல் பெண்ணியவாதி வந்தனா சிவாவின் *ஸ்டேயிங் ஆலைவ்* (1988) மற்றும் கும்கும் சங்கரி மற்றும் சுதேஷ் வைத் ஆகியோரின் மைல்கல் *ரீகாஸ்டிங் வுமன்: எஸ்சேஸ் இன் காலனித்துவ வரலாற்றை* (1989) வெளியிட்டது.

பெருநிறுவனப் பிளவு
------------------

2003-இல், *காளி பார் வுமன்* நிறுவனர்கள் பிரிந்தனர். புட்டாலியா 2003-இல் சூபான் புத்தகங்களை நிறுவினார். இது பெண்ணிய புத்தகங்களைத் தவிரப் புனைகதை, பொது ஆர்வமுள்ள புத்தகங்கள் மற்றும் குழந்தைகளுக்கான தலைப்புகளிலும் புத்தகங்களை வெளியிடுகிறது. மேனன் *வுமன் அன்லிமிடெட்* நிறுவனத்தை நிறுவினார். இந்நிறுவனங்கள் இன்றும் செயலில் உள்ளன.

விருது
------

2011ஆம் ஆண்டில், ஊர்வசி புட்டாலியா மற்றும் ரிது மேனன் ஆகியோருக்கு இந்திய அரசு தேசத்திற்கு இவர்கள் செய்த பங்களிப்பிற்காக பத்மசிறீ விருதினை வழங்கியது.

மேலும் பார்க்கவும்
------------------

* இந்தியாவில் பெண்கள்

மேற்கோள்கள்
-----------

1. ↑  Jyoti Puri, *Woman, Body, Desire in Postcolonial India: Narratives of Gender and Sexuality* (London: Routledge, 1999).
2. ↑  Paola Bacchetta, "Reinterrogating Partition Violence: Voices of Women/Children/'Dalits' in India's Partition", *Feminist Studies* 26 (2000): 3.
3. ↑  Somak Ghoshal (14 June 2013). "Urvashi Butalia: I want to prove that feminist publishing can survive commercially". *Livemint*. பார்க்கப்பட்ட நாள் 2013-08-16.
4. ↑  Ministry of Home Affairs. "Padma Awards Announced". செய்திக் குறிப்பு.

வெளி இணைப்புகள்
---------------

* ஸ்பினிஃபெக்ஸில் பெண்களுக்கான காளி
* பெண்கள் வரம்பற்ற
* ஜுபன் புத்தகங்கள்
* பிரதம் புக்ஸில் கணக்கு
**செ. ராஜேஷ் குமார்** (*S. Rajeshkumar*) ஓர் இந்திய அரசியல்வாதி மற்றும் தமிழ்நாடு சட்டமன்ற உறுப்பினராக ஆவார். இவர் தமிழ்நாட்டின் கன்னியாகுமரியில் உள்ள கிள்ளியூர் சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு வெற்றி பெற்று 15வது சட்டமன்ற உறுப்பினராக செயல்பட்டு வருகிறார். 2021 ஆம் ஆண்டில் நடைபெற்ற சட்டமன்றத் தேர்தலில் கிளியூர் தொகுதியில் இருந்து இந்திய தேசிய காங்கிரசு சார்பில் சட்டமன்ற உறுப்பினரானார்.

2016 சட்டமன்றத் தேர்தல்
-----------------------

2016 சட்டமன்றத் தேர்தலில் இந்திய தேசிய காங்கிரசு சார்பாக போட்டியிட்டு வெற்றி பெற்றார். தன்னை எதிர்த்துப் போட்டியிட்ட பாஜக வேட்பாளரை 46,295 வாக்கு வித்தியாசத்தில் தோற்கடித்து வெற்றி பெற்றார்.

2021 சட்டமன்றத் தேர்தல்
-----------------------

2021 சட்டமன்றத் தேர்தலில் இந்திய தேசிய காங்கிரசு சார்பாக போட்டியிட்டு வெற்றி பெற்றார். தன்னை எதிர்த்துப் போட்டியிட்ட தமாக வேட்பாளரை 55,400 வாக்குகள் வித்தியாசத்தில் தோற்கடித்து வெற்றி பெற்றார். கிள்ளியூர் தொகுதியில் இருந்து இரண்டாவது முறையாக சட்டமன்ற உறுப்பினராக தேர்ந்தெடுக்கப்பட்டார்.

மேற்கோள்கள்
-----------

1. ↑  "Rajesh Kumar S(Indian National Congress(INC)):Constituency- KILLIYOOR(KANNIYAKUMARI) - Affidavit Information of Candidate:". *myneta.info*.
2. ↑  "Congress MLA tests COVID-19 positive". .
3. ↑  "Elected Representatives | Kanniyakumari District, Government of TamilNadu | India".
4. ↑  "Nagercoil MLA tests positive for Covid-19 &#124". .
5. ↑  "16th Assembly Members". Government of Tamil Nadu. பார்க்கப்பட்ட நாள் 2021-05-07.
**சதக்கத்துல்லாஹ் அப்பா கல்லூரி** (Sadakathullah Appa College) என்பது இந்தியாவின், தமிழ்நாடு மாநிலத்தில், திருநெல்வேலி மாவட்டம், பாளையங்கோட்டையில் அமைந்துள்ள அரசு உதவிபெறும் ஒரு கலை மற்றும் அறிவியல் கல்லூரி ஆகும். இக்கல்லூரியானது 1971 ஆம் ஆண்டு நிறுவப்பட்டது. இக்கல்லூரி  மனோன்மணியம் சுந்தரனார் பல்கலைக்கழகத்துடன் இணைக்கப்பட்டுள்ளது.

வரலாறு
------

திருநெல்வேலி மாவட்டத்தில் கணிசமான இஸ்லாமிய மக்கள் வசிக்கின்றனர். இவர்களின் உயர்படிப்பிற்காக, இஸ்லாம் மக்களின் அர்ப்பணிப்பு மற்றும் முயற்சியின் காரணமாக, புகழ்பெற்ற அரபு அறிஞரான சதக்கத்துல்லாஹ் அப்பா என்பவர் பெயரில் இக்கல்லூரியானது, 1971 ஆம் ஆண்டில் தொடங்கப்பட்டது.[] இக்கல்லூரியின் குறிக்கோள் "இறைவா, எனக்கு அருளும் ஞானமும் தருவாயக" என்பதாகும்.[] இக்கல்லூரியானது 40 ஏக்கர் பரப்பளவில் கட்டப்பட்டு சதக்கத்துல்லாஹ் அப்பா கல்விச் சங்கத்தால் இயங்குகிறது. முதலில் மதுரை காமராஜர் பல்கலைக்கழகத்துடன் 20 ஆண்டுகளாக இணைக்கப்பட்டது. பின்னர் 1990 ஆம் ஆண்டில் திருநெல்வேலியில் மனோன்மணியம் சுந்தரனார் பல்கலைக்கழகம் உருவாகியபோது இப்பல்கலைக்கழக வரம்பின்கீழ் இணைக்கப்பட்டது.

துறைகள்
-------

**அறிவியல்**

* இயற்பியல் துறை
* வேதியியல் துறை
* கணிதத்துறை

> இக் கல்லுாியில் கணிதத்துறை 1972 ஆம் ஆண்டு முதன் முதலாக தொடங்கப்பட்டது. மாணவ மாணவிகளின் கணிதத்தின் மேல் கொண்ட ஆர்வத்தின் காரணமாக 2007-2008 ஆம் ஆண்டு இத்துறையில் முதுகலை கணிதம் ஆரம்பம் செய்யப்பட்டது. 
> 
> 

* விலங்கியல்துறை

> விலங்கியல் துறை 1973ஆம் ஆண்டு 48 மாணவர்களுடன் தொடங்கப்பட்டது. பட்டப்படிப்பை தவிர, பட்டு வளர்ச்சியில் சான்றிதழ், பட்டயம் மற்றும் மேம்பட்ட பட்டயப் படிப்புகளும் இத்துறையில் வழங்கப்படுகின்றன.
> 
> 
> துறை மிகவும் உற்சாகமான மற்றும் அர்ப்பணிப்புள்ள ஆசிரியர்களைக் கொண்டுசெயல்பட்டு வருகிறது மேலும் பயன்பாட்டு ஊட்டச்சத்து மற்றும் பொது சுகாதாரம் மற்றும் தாவரவியல் ஆகிய பாடங்களையும் இணை பாடங்களாக இத்துறை வழங்கிவருகிறது.
> 
> 
> 
> இத்துறை 2017-2018 ஆம் கல்வியாண்டு முதல் முதுகலை விலங்கியல் பாடங்களை வழங்கும் முதுகலை துறையாக 2017 ஆம் ஆண்டில் முதுகலை துறையாக தரம் உயர்த்தப்பட்டது.
> 
> 

* கணினி அறிவியல் துறை
* நுண்ணுயிரியல் துறை
* உடற்கல்வி துறை
* வாழ்க்கை அறிவியல்துறை
* ஊட்டச்சத்து மற்றும் *மருத்துவ* பத்தியம் துறை

**கலை மற்றும் வணிகம்**

* **தமிழ் துறை**
* **அரபி துறை**
* ஆங்கிலத் துறை
* வரலாற்று துறை
* பொருளியல் துறை
* வணிகவியல் துறை
* வணிக நிர்வாகவியல் துறை
* வணிகவியல் துறை (நிதியியல்)
* வணிகவியல் துறை (ஹனர்ச்)

மேற்கோள்கள்
-----------

1. ↑  "Sadakathullah Appa College, Palayamkottai, Tirunelveli, Tamilnadu, India". *sadakath.ac.in*. பார்க்கப்பட்ட நாள் 2018-09-02.
2. ↑  "sadakathullah appa college about".
[*தொடர்பிழந்த இணைப்பு*]
3. ↑  "காப்பகப்படுத்தப்பட்ட நகல்". Archived from the original on 2013-11-07. பார்க்கப்பட்ட நாள் 2018-09-03.
காமதேனு (சமக்கிருதம்: कामधेनु, [kaːməˈd̪ʱeːnʊ], Kāmadhenu), என்பது தேவ லோகத்தில் வசிக்கின்ற பசுவாகும். இந்து தொன்மவியல் அடிப்படையில் கேட்கின்ற பொருளை தருகின்ற சக்தி படைத்தாக இந்த காமதேனு உயிரினம் சித்தரிக்கப்படுகிறது. காமதேனுவை சுரபி என்ற பெயரிலிலும் அழைக்கின்றனர். 

இதற்கு நந்தினி, பட்டி என இரு மகள்கள் இருப்பதாக புராணங்கள் தெரிவிக்கின்றன.

தோற்றம்
-------

அசுரர்களும், தேவர்களும் பாற்கடலை கடையும் போது பல்வேறு தெய்வங்கள் தோன்றின. கற்பக விருட்சம் போல கேட்டதை தருகின்ற காமதேனுவும் அப்போது தோன்றியது. காமதேனு பெண்ணின் தலையும், மார்பும், பசுவின் உடலும், மயில் தோகையும் இணைந்து தோற்றமளிக்கிறது. இந்த காமதேனு இந்திர உலகில் வசிப்பதாக இந்துக்கள் நம்புகின்றார்கள். இதற்காக விஷ்வாமித்திர மாமுனிவர் முதற்கொண்டு சண்டைகள் இட்டதாக கதைகள் கூறுகின்றன.

காமதேனுவுக்காக சண்டை
--------------------

காதி என்ற மன்னரின் புதல்வர் விஸ்வாமித்ரர் பெரும் மன்னர். ஒருநாள் பிரம்மரிஷி வஸிஷ்டர் ஆசிரமத்திற்கு பெரும் படையுடன் வந்தார். மன்னரை மகிழ்விக்க வஸிஷ்டர் தேவலோக பசுவான காமதேனுவின் துணையால் வந்தோர் அனைவருக்கும் அறுசுவை உணவிட்டார். உண்டு மகிழந்த மன்னர் விஸ்வாமித்தரருக்கு காமதேனுவின் மகிமை புரிந்தது. அதனை தன்னுடன் கொண்டு செல்ல எத்தனித்தார். அப்போது வசிஸ்ஷடர் உத்தரவினை ஏற்று ஏராளமான படைகளை உருவாக்கி காமதேனு மன்னர் படையை எதிர்த்தது. மன்னர்களால் பெரும் உயர்வினை அடைய இயலாது என்று உணர்ந்து தன் மன்னர் பட்டத்தினை துறந்து துறவியானார் என்று கதை உள்ளது.

சுவாமி வாகனம்
-------------

காமதேனு தன் கன்றுடன்
சிவன், முருகன், விநாயகன், பெருமாள் ஆகியோருக்கு வாகனமாக காமதேனு உள்ளது. இறைவன் வீதி உலா வருகையில் காமதேனுவின் வாகனங்களில் காட்சி தருகிறார். பெரும்பாலும் மரத்தினால் செய்யப்பட்ட வாகனமாக இருந்தாலும், தங்கம் வெள்ளியில் செய்த வாகனங்கள் சில கோவில்கள் உள்ளன.

ஆதாரங்கள்
---------

1. ↑  "வஸிஷ்டர் வாயால் பிரம்மரிஷி". Archived from the original on 2015-09-10. பார்க்கப்பட்ட நாள் 2012-09-24.
2. ↑

sghfjjyjjcbc//m dhrtghDHFJTYBVVB MMDF

வெளி இணைப்புகள்
---------------

விக்கிமீடியா பொதுவகத்தில்,  
 ***காமதேனு***   
என்பதில் ஊடகங்கள் உள்ளன. 

"இறைவன் வீதி உலா வருகையில் காமதேனுவின் வாகனங்களில் காட்சி தருகிறார்" என்பதற்கு ஆதாரம் வேண்டும்.

* சிங்கிக் குளம் திருக்கோவில்! பரணிடப்பட்டது 2016-03-04 at the வந்தவழி இயந்திரம்
* காமதேனு வணங்கிய தலம்
[*தொடர்பிழந்த இணைப்பு*]

இவற்றையும் பார்க்கவும்
----------------------

| * பா
* உ
* தொ
கற்பனை உயிரினங்கள் |
| --- |
| 
* ஆவி
* இசுபிங்சு
* கடற்கன்னி
* கிறிப்பன்
* குதிரை மனிதன்
* கொம்புக் குதிரை
* சீன ட்றாகன்
* பிசியூ
* பீனிக்ஸ்
* வாம்பைர்

 |
| இந்து சமய  கற்பனை உயிரினங்கள் | 
* ஆதிசேஷன்
* உச்சைச்சிரவம்
* ஐராவதம்
* கருடன், புராணம்
* காமதேனு
* கார்க்கோடகன்
* கின்னரர்
* சரபா
* நந்தினி
* பட்டி
* புருசா மிருகம்
* யாளி
* வாசுகி

 |
**அரசு மருத்துவக் கல்லூரி, அரியலூர்** (*Government Medical College, Ariyalur*) என்பது தமிழ்நாட்டின் அரியலூர் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். 

அரியலூரில் மாவட்டத்தில் அரசு மருத்துவக் கல்லூரி அமைத்திட, 2020ஆம் ஆண்டு சூலை மாதம் 7ஆம் தேதி அரசு கலைக் கல்லூரி வளாகத்தில் அடிக்கல் நாட்டப்பட்டு மருத்துவக் கல்லூரி கட்டுமான பணிகள் துவங்கியது. மத்திய அரசு தனது பங்களிப்பாக 60 சதவிகித நிதியையும், மாநில அரசு 40 சதவிகித நிதியையும் செலவிட்டுள்ளது. 

சுமார் 26 ஏக்கர் பரப்பில் 347 கோடி செலவில் கட்டுமான பணிகள் நடைபெற்று வந்தன. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைத்தார். நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மதிப்பெண் அடிப்படையில் நடைபெறுகிறது. ஆண்டு ஒன்றிற்கு 150 மாணவர் வீதம் சேர்த்துக்கொள்ளப்படுவர்.

மேற்கோள்கள்
-----------

1. ↑   |அரியலூர் அரசு மருத்துவ கல்லூரி மருத்துவமனைக்கு அடிக்கல் நாட்டினார் முதல்வர்
2. ↑  "அரியலூர் அரசு மருத்துவக் கல்லூரி இன்று திறப்பு: நீண்டகால கோரிக்கை நிறைவேறுவதால் மக்கள் மகிழ்ச்சி". *Hindu Tamil Thisai*. பார்க்கப்பட்ட நாள் 2022-01-12.
3. ↑  "அரசு மருத்துவ கல்லூரியில் 150 மாணவர்கள் சேர்க்கைக்கு அனுமதி". *Dailythanthi.com*. 2021-11-12. பார்க்கப்பட்ட நாள் 2022-01-12.

மேலும் காண்க
------------

* அரசு மருத்துவக் கல்லூரி, இராமநாதபுரம்
**கடருத்ர உபநிடதம்** என்பது கிருஷ்ண யசுர்வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 84-வது உபநிஷத்து. தேவர்களுக்கு அவர்களே கேட்டுக்கொண்டபடி பிரம்மா உபதேசித்தது. இது சன்னியாச உபநிடதங்கள் என்ற பகுப்பைச் சேர்ந்தது. இதன் இரு சிறப்புகள்: ஒன்று, பிரம்மச்சரியத்திற்கு ஓர் இறுக்கமான இலக்கணம்; மற்றொன்று, வேதாந்தத்தின் சில நெருடலான சொற்களுக்குத் தெளிவான விளக்கம்.

உரைநடைப் பகுதி
--------------

இவ்வுபநிடதம் உரைநடையில் சிறிதளவும் பிறகு செய்யுள் நடையில் 42 சுலோகங்களும் கொண்டது. உரைநடைப் பிரிவில் சீடனானவன் குருவை அண்டி அவர் சொற்படி அவருடனேயே எப்படி வாழவேண்டும் என்பதைச் சொல்லப்பட்டிருக்கிறது. இதனில் சீடன் கடைப்பிடிக்கவேண்டிய பிரம்மசரியத்திற்கொரு இலக்கணம் சொல்லுமிடத்தில்,பிரம்மசரியத்திற்குக் குந்தகங்களான 'மைதுனங்கள்' (=இனச்சேர்க்கைகள்) எட்டு விதம் என்று சொல்லி உபநிடதம் அவைகளைப் பட்டியலிடுகிறது:

*தர்ஶனம் ஸ்பர்ஶனம் கேலி: கீர்த்தனம் குஹ்யபாஷணம்*.
*ஸங்கல்போத்யவஸாயஶ்ச க்ரியா நிர்விருத்திரேவ ச* .
*ஏதன்மைதுனமஷ்டாங்கம் ப்ரவதந்தி மநீஷிண:*
*விபரீதம் பிரம்மசர்யம் அனுஷ்டேயம் முமுக்ஷுபி:*
இதன் பொருள்:

(மைதுனத்தை மனதில் கொண்டு) பார்த்தல், தொடல், விளையாடல், கூடப்பாடல், இருபொருள் கொண்டு பேசுதல், நினைத்தல்,திட்டமிடல்,செயல் --ஆகிய இவை எட்டுமே மைதுனம் என்று கூறுவர் அறிஞர். வீடு பெற விருப்பமுடையோர் கடைப்பிடிக்கவேண்டியது இதற்கு எதிரானதான பிரம்மச்சரியம்.

செய்யுட்பகுதி
-------------

* கருமத்தாலோ, மக்களாலோ, வேறு எதனாலோ பிரம்ம வித்தையை அடைய இயலாது. பிரம்மஞானம் ஒன்றினால்தான் மனிதன் பிரம்மத்தை அடையலாம்.
* எல்லா உயிர்களுக்கும் உள்ளுறைபவனாக விளங்கும் பரமானந்த ஆன்மாவை எவனொருவன் காண்கிறானோ அவன் புண்ணிய கருமத்தாலோ பாபகருமத்தாலோ ஒருபொழுதும் துன்புறுவதில்லை.
* மாயை என்ற *உபாதி* (இணைபொருள்) இல்லாதது பரஞ்சோதி அல்லது *சுத்தசைதன்யம்*.
* மாயை என்ற *உபாதி* (இணைபொருள்) யுடன் சேர்ந்து கடவுட்சோதி அல்லது *ஈசுவரசைதன்யம்* எனப்படுகிறது
* அதுவே அவித்தையோடு கூடியபோது ஜீவசைதன்யமாகிறது.
* அந்தக்கரணத்துடன் கூடிச் செயல்படும்பொழுது *பிரமாதா* (வினையாற்றுபவன்) எனப்படுகிறது.
* அந்தக்கரணத்தின் விருத்தி (மனப்போக்கு) வடிவாகும்பொழுது *பிரமாணம்* (ஆணையுரிமையுடைத்தது) எனப்படுகிறது
* அறியப்படும் பொருளில் விளங்குகையில் 'பலம்' (பயன்) எனப்படுகிறது
* அறியப்பட்ட பொருள் தான் பிரமேயம்.

உலகம் முழுதும் உள்ளுறைபவனாக உள்ள ஆன்மா மேலே குறிப்பிட்ட ஏழு வகையாகத் தோன்றுகிறது. அறிவுடையோன் தனது ஆன்மாவை உபாதி ஏதுமற்றதாகக் கருதவேண்டும். உள்ளபடி உண்மையை அங்ஙனம் அறிபவன் பிரம்மாகவே விளங்க உரிமையுடையவனாகிறான். இதுவே எல்லா வேதாந்தங்களின் முடிவு.

பொன்மொழி
--------

இவ்வுலகமுழுவதும் துன்பவடிவமாகவும் துன்புறுவோர் வடிவமாகவும் உள்ளது. வேதாந்த வாக்கியத்தால் உதித்த ஞானத்தின் மூலமாக அதே உலகம் உள்ளுறையும் ஆன்மவடிவாக விளங்குகிறது.

மேற்கோள்கள்
-----------

1. ↑  *தாப்ய தாபக ரூபேண விபாதமகிலம் ஜகத்::; ::* ப்ரத்யகாத்மதயா பாதி ஞானாத் வேதாந்தவாக்யஜாத்

இந்து மெய்யியல் கருத்துருக்கள்
சிதம்பராக் கல்லூரி
**யாழ் / வல்வை சிதம்பராக் கல்லூரி** (J/ Valvai Chithambara College) இலங்கையின் யாழ்ப்பாண மாவட்டத்தில் வடமராட்சிப் பிரிவில் உள்ள வல்வெட்டித்துறை எனும் இடத்தில் அமைந்துள்ளது. இது வல்வெட்டித்துறையின் மேற்கே கடற்கரையோரமாக அமைந்துள்ளது.

வரலாறு
------

ஒரு நூற்றாண்டு கால வரலாற்றைக்கொண்ட இக்கல்லூரி திரு கு. சிதம்பரம்பிள்ளை என்பவரால் 1896 ஆம் ஆண்டு கார்த்திகை மாதம் 11ஆம் திகதி வல்வை முத்துமாரி அம்மன் கோவிலுக்கு அருகாமையிலுள்ள 'ஆலடியில்' சிதம்பர வித்தியாலயம் என்னும் பெயரில் முதன்முதல் ஆரம்பிக்கப்பட்டது.

இப்பாடசாலையின் வளர்ச்சியின் முதல்கட்டமாக 1912 தற்போதைய நிலையமான ஊரிக்காடு எனும் இடத்துக்கு நிரந்தரமாக இடமாற்றம் செய்யப்பட்டது.

ஐந்தாம் வகுப்பு வரையுடன் ஆரம்பிக்கப்பட்ட இப்பாடசாலை 1923 ஆம் அண்டு கனிஷ்ட பாடசாலையாக தரம் உயர்த்தப்பட்டது. பின் 1928 இல் கேம்பிரிஜ் சீனியர் பரீட்சைக்கு மாணவர்கள் தொற்றுவதற்கான அனுமதியைப் பெற்றுக் கொண்டது. 1935 ஆம் ஆண்டு லண்டன் 'மற்றிக்குலேஷன்' பரீட்சைக்கு மாணவர்கள் தோற்றுவதற்கு ஏதுவாக வகுப்புக்கள் ஆரம்பிக்கப்பட்டன. இக்கால கட்டத்தில் ஹாட்லிக் கல்லூரிக்கு அடுத்தபடியாக தரம் னு யைப் பெற்ற பாடசாலையாகும். இங்கு லண்டன் மற்றிக்குலேஷன் பரீட்சை வகுப்புக்களைத் தொடர்ந்து சிரேஷ்ட பாடசாலைத் தராதர வகுப்புக்கள் 1942 ஆம் வருடம் ஆரம்பிக்கப்பட்டன.

இக் கல்லூரி கல்வியாளர்களை உருவாக்குவதில் சாதனை படைத்தது மட்டுமல்லாது சாரணியம், விளையாட்டுத்துறை போன்றவற்றிலும் மிகவும் சிறப்பாக செயல்பட்டமை குறிப்பிடத்தக்கது.

கடமையாற்றிய அதிபர்கள் / முதன்மை ஆசிரியர்கள்
-------------------------------------------

* 1896–1901 திரு விநாயகம் முதலியார், திரு.ஏ. நாகமுத்து, திரு.வீ. அருணாசலம்
* 1901–1960 திரு ஞா. தையல்பாகர்
* 1975–1994 திரு கோ. செல்வவிநாயகம்
* 1994–1996 திரு செ. யோகச்சந்திரன்
* 1996–1998 திரு சி. தங்கராசா
* 1998–2002 திரு செ. யோகச்சந்திரன்

பிரபலமான பழைய மாணவர்கள்
-----------------------

* உயர் திரு வேலுப்பிள்ளை பிரபாகரன்
* திரு எஸ். சிவசுப்ரமணியம் - (S.L.A.S, ஓய்வு பெற்ற ஏற்றுமதி, இறக்குமதி கட்டுப்பாட்டாளர்)
* திரு வேலும் மயிலும் - (S.L.A.S, ஓய்வு பெற்ற பிரதேச செயலர்)
* திரு ந.யோகசிகாமணி - உயர் நீதிமன்ற நீதிபதி
* திரு P.பாலவடிவேல் - ஓய்வு பெற்ற உயர் நீதிமன்ற நீதிபதி
* Dr.பொன். பாலகிருஸ்னன் - ஓய்வு பெற்ற மாவட்ட வைத்திய அதிகாரி

மேற்கோள்கள்
-----------

சிதம்பராக் கல்லூரி ஆண்டுவிழா மலர்
**நபகுமாரி தேவி** (*Nabakumari Devi*-பிறப்பு: சனவரி 1, 1920) ஓர் இந்திய அரசியல்வாதியும் ஒடிசா சட்டப் பேரவை மேனாள் உறுப்பினரும் ஆவார். இவர் காசீபூர் சட்டமன்றத் தொகுதியிலிருந்து 3வது ஒடிசா சட்டமன்ற உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் உறுப்பினராக ஒடிசா சட்டமன்றத்திற்குத் தேர்ந்தெடுக்கப்பட்டார்.

குடும்பம்
---------

நவகுமாரி தேவி சனவரி 1, 1920-இல் பிறந்தார். இவரது தந்தையின் பெயர் ராணா ஹதபீர் ஜங் பகதூர் மற்றும் இவரது கணவர் பெயர் ருத்ர பிரதாப் சிங்தியோ.

அரசியல் வாழ்க்கை
----------------

நவகுமாரி தேவி ஒடிசா அரசியலில் இந்திய தேசிய காங்கிரசின் உறுப்பினராகப் பணியாற்றினார். இவர் ஒருமுறை ஒடிசா சட்டப் பேரவையில் சபாநாயகராகவும் பணியாற்றினார்.

1961ஆம் ஆண்டு நடைபெற்ற ஒடிசா சட்டப் பேரவைத் தேர்தலில், இந்திய தேசிய காங்கிரசு கட்சியின் வேட்பாளராக காசீப்பூர் சட்டமன்றத் தொகுதியில் போட்டியிட்டார். இந்த தேர்தலில் இவர் தனது நெருங்கிய போட்டியாளரான ஜர்பானி தேவியை 2158 வாக்குகள் வித்தியாசத்தில் தோற்கடித்து 3வது ஒடிசா சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Orissa Assembly Election Results in 1961". Elections.in. பார்க்கப்பட்ட நாள் 15 October 2021.
2. ↑  "Smt. Nabakumari Devi". Odisha Legislative Assembly. பார்க்கப்பட்ட நாள் 15 October 2021.
3. ↑  "Far Eastern Economic Review". October 1961. p. 398. பார்க்கப்பட்ட நாள் 15 October 2021.
4. ↑  "Shri Nabakumari Devi". *odishaassembly.nic.in*. Odisha Assembly. பார்க்கப்பட்ட நாள் 2 September 2021.
5. ↑  "Shri Nabakumari Devi". *odishaassembly.nic.in*. Odisha Assembly. பார்க்கப்பட்ட நாள் 2 September 2021.
6. ↑  "Orissa 1961". *Election Commission of India* (in Indian English). பார்க்கப்பட்ட நாள் 2019-06-27.
7. ↑  ଡକ୍ଟର ଉଦ୍ଧବ ଚରଣ ନାୟକ (2013). "୧୪" (in ଓଡ଼ିଆ). *ଓଡ଼ିଶା ରାଜନୀତିର ଇତିହାସ* (୩ୟ ). ଭୁବନେଶ୍ୱର: ଆମ ଓଡ଼ିଶା. பக். ୧୩୬. பன்னாட்டுத் தரப்புத்தக எண்:978-81-89436-54-4.. பார்த்த நாள்: 2 September 2021.
**சிம்லா ஸ்பெஷல்** 1982-ஆம் ஆண்டு வெளியான தமிழ்த் திரைப்படமாகும். இதில் கமல்ஹாசன், ஸ்ரீப்ரியா முக்கிய கதாப்பாத்திரங்களில் நடித்துள்ளனர். 'உனக்கென்ன மேலே' எனும் பாடலுக்கு நடன அமைப்பாளராகவும் கமல் பணியாற்றியுள்ளார்.

வகை
---

நகைச்சுவைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

கோபு (கமல்ஹாசன்) ஒரு வளர்ந்து வரும் நாடகக் கலைஞர். அவர் மற்றும் அவரது நல்ல நண்பர் பாபு (எஸ். வி. சேகர்) இருவரும் குறைந்தசெலவில் நகைச்சுவை நாடகங்கள் நிகழ்த்தும் பிரபலமான குழுவிற்குச் சொந்தக்காரர்கள். பாபுவின் சகோதரியின் திருமணச் செலவிற்கு கைகொடுக்க உதவும் என்று , அவர்கள் சிம்லாவில் உள்ள தமிழர்கள் சங்கம் சார்பில் நாடகங்களை நடத்த அவர்கள் குழு தயார் ஆகிறது. அந்த நாடகங்களில் ஒன்று "சிம்லா ஸ்பெஷல்" என்ற தலைப்பில் மகாலட்சுமி (ஸ்ரீப்ரியா)யால் எழுதப்பட்டிருக்கிறது.

கோபு சிம்லாவில் இருக்கும் போது, பாபுவிடம் கோபுவின் அம்மாவின் உடல் நிலை மிகவும் மோசமாக இருப்பதாக அவசர தகவல் தெரிவிக்கும் ஒரு தந்தி வருகிறது. அவர்கள் சிம்லாவில் நாடகம் நடத்த இயலாவிட்டால், வரப்போகும் பணஇழப்புக்குப் பயந்து, பாபு கோபுவிடம் தகவலைக் கூறாமல் மறைத்து வைத்திருக்கிறார். இதற்கிடையில் ஒரு நண்பர், கோபுவின் தாயார் நிலைமை மிகவும் மோசமடைந்தது என்று கோபுவிடம் தெரிவித்து விடுகிறார். தனது தாயின் நோய் பற்றி கண்டுபிடித்தாலும், இருப்பினும், தனது நண்பரின் அக்காவுக்காக, கோபு நாடகத்தில் தொடர முடிவு செய்கிறார். பாபுவுக்குத் தெரிந்தால், கோபுவை அவரது தாயார் அருகில் இருக்க சொல்லி வலியுறுத்துவார் என்று நினைத்து, தனக்கு வந்த தகவலைக் கோபு மறைக்கிறார்.

பாபுவின் தங்கை நிச்சயதார்த்தம் நடந்த நாளில், பாபுவின் கோட்டு பையில் அந்த தந்தியைக் கண்டுபிடித்து தனது நண்பரின் சுயநலத்தை உணர்கிறான். மனக்கசப்பினால் அவர்களது நட்பு முறிகிறது. இறுதி நாடகம் நிகழ்த்தும் போது, கோபுவின் அம்மா உடல்நிலை நன்றாக இருக்கிறது என்று ஒரு அழைப்பு வருகிறது. கோபதாபங்கள் அனைத்தும் மன்னிக்கப்பட்டு, நண்பர்கள் மீண்டும் இணைகிறார்கள்.

நடிகர்கள்
---------

* கமல்ஹாசன் - கோபு
* எஸ். வி. சேகர் - பாபு
* ஸ்ரீபிரியா - மகாலட்சுமி
* தேங்காய் சீனிவாசன் - மகாலட்சுமியின் தந்தை
* வெண்ணிற ஆடை மூர்த்தி - சபா செக்கரட்டரி
* மனோரமா - ரோஜா தேவி
* ஒய். ஜி. மகேந்திரன் - வாசு
* வனிதா - ஸ்ரீ ஸ்ரீ
* டெல்லி கணேஷ் - சுந்தரம்
* சாந்தி கிருஷ்ணா - உமா, பாபுவின் தங்கை.
* கமலா காமேஷ் - பாபுவின் தாயார்
* புஷ்பலதா - கோபுவின் தாயார்
* காத்தாடி ராமமூர்த்தி - குர்பானி
* டைப்பிஸ்ட் கோபு - அர்த்தனாரி
* எம். சிவசந்திரன்
* வி. கோபாலகிருஷ்ணன்
* ஹனுமந்து
* ராமாராவ்
* ஐசரி வேலன் - ரிக்ஷா டிரைவர்
* குண்டு கல்யாணம்
* உசிலைமணி
* லூசு மோகன்
* ஒரு விரல் கிருஷ்ணா ராவ்
* காந்திமதி
* வைரம் கிருஷ்ணமூர்த்தி
* ஆர். பாஸ்கர்

பாடல்கள்
--------

இப்படத்திற்கு எம். எஸ். விஸ்வநாதன் இசை அமைத்துள்ளார். உனக்கென்ன மேலே" பாடல் நல்ல வரவேற்பைப் பெற்றது மற்றும் சிந்து பைரவி ராகத்தில் அமைக்கப்பட்டுள்ளது. அனைத்துப் பாடல்களையும் எழுதியவர் கவிஞர் வாலி

|  |  |  |
| --- | --- | --- |
| **எண்.** | **பாடல்** | **பாடகர்கள்** |
| 1 | "உனக்கென்ன மேலே நின்றாய்" | எஸ். பி. பாலசுப்பிரமணியம் |
| 2 | "தஞ்சாவூர் மேளம் அடிச்சு" | எஸ். பி. பாலசுப்பிரமணியம், மலேசியா வாசுதேவன் |
| 3 | "லுக் லவ் மை டியர் (Look Love Me Dear)" | எஸ். பி. பாலசுப்பிரமணியம், எஸ். ஜானகி |
| 4 | "குத்துர குத்துல" | மலேசியா வாசுதேவன், மனோரமா |

வெளி இணைப்புகள்
---------------

* இணையதள திரைப்பட தரவுத்தளத்தில் *- சிம்லா ஸ்பெஷல்*
***பைரவா*** (*Bairavaa*) விஜய் நடிப்பில் 2017 சனவரியில் வெளிவந்த ஒரு இந்தியத் தமிழ்த் திரைப்படமாகும். அதிரடித் திரைப்படமான இதனை இயக்குநர் பரதன் இயக்கியுள்ளார். இவர் ஏற்கனவே விஜய் நடிப்பில் உருவான அழகிய தமிழ் மகன் திரைப்படத்தை இயக்கியவராவார். விஜயா புரொடக்சன்சு நிறுவனம் தயாரித்துள்ள இத்திரைப்படத்தில் விஜய், கீர்த்தி சுரேஷ் ஆகியோர் முக்கிய வேடங்களிலும், சதீஸ், ஜெகபதி பாபு ஆகியோர் இதர துணை வேடங்களிலும் நடித்துள்ளனர். இத்திரைப்படத்திற்கு சந்தோஷ் நாராயணன் இசையமைத்துள்ளார். இது நடிகர் விஜய் நடிக்கும் 60ஆவது படமாதலால் முன்னதாக **விஜய் 60** என்று அறியப்பட்டு, பின்னர் 2016 செப்டம்பரில் "பைரவா" எனப் பெயரிடப்பட்டது. இப்படத்தின் திரையரங்கு விநியோக உரிமையை சுமார் 100 கோடி வரை வியாபாரம் செய்தனர்.

நடிகர்கள்
---------

* விஜய்
* கீர்த்தி சுரேஷ்
* சதீஸ்
* ஜெகபதி பாபு
* டேனியல் பாலாஜி
* மைம் கோபி
* ஹரிஷ் உத்தமன்
* சரத் லகித்தசுவா
* சிறீமன்
* ஒய். ஜி. மகேந்திரன்
* அபர்ணா வினோத்
* விசயராகவன்
* ரோசன் பசீர்
* சுகுந்தன்

விநியோகம்
---------

நடிகர் அருண் பாண்டியன் இப்படத்தின் வெளிநாட்டு ஒளிபரப்பு உரிமையை ₹22 கோடி (US$2.8 மில்லியன்) அளவிற்கு வாங்கியுள்ளார். இத்தொகையானது விஜய் நடிப்பில் முன்னதாக வெளியான தெறி திரைப்படத்தை விட மிக அதிகமாகும்.

மேற்கோள்கள்
-----------

1. ↑  "Bhairava First look Poster". Archived from the original on 2016-09-05. பார்க்கப்பட்ட நாள் 2016-09-06.
2. ↑  "IndiaGlitz - Ilayathalapathy Vijay Keerthi Suresh Vijay 60 overseas rights bought by Arunpandian - Tamil Movie News". பார்க்கப்பட்ட நாள் 24 August 2016.
3. ↑  "IndiaGlitz - Illayathalapathy Keerthi Suresh Vijay 60 sold for record price in overseas market - Tamil Movie News".
**நாராயணபிள்ளை விசயராகவன்** ( *Narayanapillai Vijayaraghavan***;** பிறப்பு 20 டிசம்பர் 1951), பொதுவாக **விசயராகவன்** என்று அறியப்பட்ட இவர், முக்கியமாக மலையாளத் திரைப்படங்களில் பணிபுரியும் ஓர் இந்திய நடிகர் ஆவார். இவர் குணச்சித்திர வேடங்களுக்கு பெயர் பெற்றவர். இவர் நாடகக் கலைஞரும் மற்றும் திரைப்பட நடிகருமான என். என். பிள்ளையின் மகன்.

சொந்த வாழ்க்கை
--------------

விசயராகவன் பழம்பெரும் நடிகர் என். என். பிள்ளை மற்றும் சின்னம்மா ஆகியோருக்கு மகனாக 20 டிசம்பர் 1951 இல் மலாயா கூட்டமைப்பின் தலைநகர் கோலாலம்பூரில் பிறந்தார். இவரது தந்தை தோட்ட மேலாளராக பணிபுரிந்தார். இவருக்கு சுலோச்சனா மற்றும் ரேணுகா என்ற இரு சகோதரிகள் உள்ளனர். இவர் கூடமாலூர் அரசு மேல்நிலைப்பள்ளியில் தனது ஆரம்பக் கல்வியை பெற்றார்.

தனிப்பட்ட வாழ்க்கை
------------------

இவருக்கு அனிதா என்ற மனைவியும், 2 மகன்களும் உள்ளனர். மூத்த மகன் ஜினதேவன் ஒரு தொழிலதிபராக இருக்கிறார். இளைய மகன் தேவதேவன் திரைத்துறையில் உள்ளார்.

மேற்கோள்கள்
-----------

வெளி இணைப்புகள்
---------------


1. ↑  Error on call to Template:Cite interview: Parameter **subject** (or **last**) must be specified
**ஏ. விசயராகவன்** ( *A. Vijayaraghavan* ) இந்தியப் பொதுவுடைமைக் கட்சியைச் (மார்க்சிஸ்ட்) சேர்ந்த ஒரு இந்திய அரசியல்வாதி ஆவார். மேலும் கேரளாவில் இடது ஜனநாயக முன்னணியின் ஒருங்கிணைப்பாளராகவும், கட்சியின் கேரள மாநிலக் குழுவின் முன்னாள் செயலாளராகவும் இருந்தார்.   இவர் மலப்புரத்தில் பிறந்தவர்.  இவர் நாடாளுமன்றத்தின் மாநிலங்களவையில்கேரளாவைப் பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார். மேலும், துணைச் சட்டங்கள் மற்றும் பொது உத்தரவாதங்கள் தொடர்பான நாடாளுமன்றக் குழுக்களின் தலைவராக இருந்தார். இவர் மாநிலங்களவையில் கட்சியின் தலைமைக் கொறடாவாகவும்இருந்தார். 1989ல் பாலக்காடு மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் இந்தியப் பொதுவுடைமைக் கட்சியின் (மார்க்சிஸ்ட்) மத்திய செயலக உறுப்பினராகவும், அகில இந்திய விவசாயத் தொழிலாளர் சங்கத்தின் பொதுச் செயலாளராகவும் உள்ளார். இவர் 2022 தேர்தல்களின் போது கேரளாவில் கட்சியின் தற்காலிகச் செயலாளராக பணியாற்றினார். 

இவர் 2014 இந்தியப் பொதுத் தேர்தலில் கோழிக்கோடு மக்களவைத் தொகுதியில் போட்டியிட்டார்.  கோழிக்கோடு அரசு சட்டக் கல்லூரியில் சட்டத்தில் இளங்கலைப் பட்டமும் பெற்றுள்ளார். இவர் இந்திய அரசியல்வாதியும் பேராசிரியையுமான ஆர். பிந்துவை மணந்தார். பிந்து பிரபல கட்சிப் பணியாளரும், திருச்சூரில் உள்ள சிறீ கேரள வர்மா கல்லூரியின் ஆசிரியரும் ஆவார்.  இவர்கள் திருச்சூரில் வசிக்கின்றனர். ஏ. விசயராகவன் இந்திய மாணவர் கூட்டமைப்பு தலைவராகவும் பணியாற்றியுள்ளார்.  மலையாள கம்யூனிகேஷன்ஸ் லிமிடெட் என்ற நிறுவனத்தில் இயக்குநராகவும் உள்ளார். ஐக்கிய நாடுகள் அவையின் பொதுச் சபைக்கான இந்தியக் குழுவில் உறுப்பினராகவும் இருந்தார்.  தற்போது அகில இந்திய விவசாயத் தொழிலாளர் சங்கத்தின் அகில இந்திய பொதுச் செயலாளராகப் பணியாற்றி வருகிறார்.

மேற்கோள்கள்
-----------

வெளி இணைப்புகள்
---------------



1. 1 2  "Vijayaraghavan is new LDF convener". *The Hindu*. Retrieved 23 January 2021.
2. ↑  "Kodiyeri goes on leave for treatment". *The Hindu*. Retrieved 23 January 2021.
3. ↑  "Kodiyeri Balakrishnan returns as CPI(M) State secretary in Kerala" (in ஆங்கிலம்). 2021-12-03. பார்க்கப்பட்ட நாள் 2023-11-04.
4. ↑  "Campaign with a gentle touch". *The Hindu*. Retrieved 23 January 2021.
5. ↑  "Bindu elected Thrissur Mayor". *The Hindu*. Retrieved 23 January 2021.
6. ↑  "Index to the Proceedings of the General Assembly". United Nations. p 308. Retrieved 23 January 2021.
7. ↑  "Agricultural workers to rise up against ‘injustices’ of the Centre". *The Hindu*. Retrieved 23 January 2021.
சேபா அரசி சாலமோன் மன்னரை சந்திக்கிறார் (2 குறி 9:1-12). ஓவியர்: லூக்காசு தே ஃகேரே (1534-1564). காப்பிடம்: கென்ட், பெல்சியம்

|  |
| --- |
| விவிலியத்தின் |
| பழைய ஏற்பாட்டு நூல்கள் |
| 1723 இல் தரங்கம்பாடியில் வெளியிடப்பட்ட முதல் தமிழ் விவிலியம் |
| பொதுத் திருமுறைதொடக்க நூல்
விடுதலைப் பயணம்
லேவியர்
எண்ணிக்கை
இணைச் சட்டம்
யோசுவா
நீதித் தலைவர்கள்
ரூத்து
1 சாமுவேல்
2 சாமுவேல்
1 அரசர்கள்
2 அரசர்கள்
1 குறிப்பேடு
2 குறிப்பேடு
எஸ்ரா
நெகேமியா
எஸ்தர்
யோபு
திருப்பாடல்கள்
நீதிமொழிகள்
சபை உரையாளர்
இனிமைமிகு பாடல்
எசாயா
எரேமியா
புலம்பல்
எசேக்கியேல்
தானியேல்
ஒசேயா
யோவேல்
ஆமோஸ்
ஒபதியா
யோனா
மீக்கா
நாகூம்
அபக்கூக்கு
செப்பனியா
ஆகாய்
செக்கரியா
மலாக்கி |
| இணைத் திருமுறைதோபித்து
யூதித்து
எஸ்தர் (கி)
சாலமோனின் ஞானம்
சீராக்கின் ஞானம்
பாரூக்கு
தானியேல் (இ)
1 மக்கபேயர்
2 மக்கபேயர் |
|  கிறித்தவம் வலைவாசல்  விவிலியம் வலைவாசல் |
| * பா
* உ
* தொ
 |

**2 குறிப்பேடு** (2 Chronicles) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும். இதன் முன்னே அமைந்துள்ள **1 குறிப்பேடு** என்னும் நூல் தாவீது அரசர் ஆட்சிக்காலத்தில் நிகழ்ந்தவற்றை எடுத்துக் கூறுகிறது; எருசலேமில் கோவில் கட்டுவதற்கான அனைத்து ஏற்பாடுகளையும் தாவீது அரசரே செய்தார் என்று விளக்குகிறது.

நூலின் பெயர்
------------

"1 & 2 குறிப்பேடு" என்னும் நூல்கள் மூல மொழியாகிய எபிரேயத்தில் "Divrei Hayyamim" (= நாள் நிகழ்வுகள்) என அறியப்படுகின்றன. அதாவது, யூதா-இசுரயேல் நாடுகளை ஆண்ட அரசர்களின் "காலத்தில்" ("நாள்களில்") நிகழ்ந்தவை அங்கே குறிக்கப்பட்டுள்ளன. இதனால், பழைய தமிழ் மொழிபெயர்ப்பில் "குறிப்பேடு" என்பது "நாளாகமம்" என்று அறியப்பட்டது.

கிரேக்க மொழியில் "குறிப்பேடுகள்" Paralipomenon (Παραλειπομένων) என்னும் பெயரால், அதாவது "விடுபட்டவை" அல்லது "பிற", அல்லது "வேறு" என்னும் பொருள்படும் வகையில் அழைக்கப்பட்டன.

2 குறிப்பேடு நூலின் மையக் கருத்துகள்
------------------------------------

"இரண்டாம் குறிப்பேடு" என்னும் இந்நூல் "முதலாம் குறிப்பேட்டின்" தொடர்ச்சியாகும்.

இதன் முற்பகுதி சாலமோனது ஆட்சியின் தொடக்கம் முதல் அவரது இறப்பு வரையிலான நிகழ்ச்சிகளை விரித்துரைக்கிறது. 

நூலின் இரண்டாம் பகுதி அரசர் சாலமோனின் மகனும் அவருக்குப்பின் வந்தவனுமான ரெகபெயாமுக்கு எதிராக எரொபவாமின் தலைமையில் வடநாட்டுக் குலங்கள் கிளர்ந்தெழுந்ததை விளக்குகிறது.

மூன்றாம் பகுதி எருசலேம் வீழ்ச்சியுற்ற கி.மு. 586 வரையிலான தென்னாட்டுக் குலங்கள் பற்றிய வரலாற்றைக் கொண்டுள்ளது.

1 குறிப்பேடு நூலின் உட்கிடக்கை
------------------------------

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |
| --- | --- | --- |
| 1. சாலமோனின் ஆட்சி
அ) முற்பகுதி
ஆ) கோவில் கட்டப்படல்
இ) பிற்பகுதி | 1:1 - 9:31
1:1-17
2:1 - 7:10
7:11 - 9:31 | 658 - 671
658 - 659
659 - 667
667 - 671 |
| 2. வடநாட்டுக் குலங்களின் கலகம் | 10:1-19 | 671 - 672 |
| 3. யூதாவின் அரசர்கள் | 11:1 - 36:12 | 672 - 711 |
| 4. எருசலேமின் வீழ்ச்சி | 36:13-23 | 711- 712 |

மேற்கோள்கள்
-----------

1. ↑   Bechtel, Florentine Stanislaus (1911). "Books of Paralipomenon". *கத்தோலிக்க கலைக்களஞ்சியம் (ஆங்கிலம்)* **11**.  நியூயார்க்: இராபர்ட் ஆபில்டன் நிறுவனம்.
2. ↑  Ball, C. J. (1905), The Second Book of the Chronicles in *Ellicott's Commentary for Modern Readers*

மேலும் காண்க
------------

விக்கிமூலத்தில் குறிப்பேடு - இரண்டாம் நூல்
மகாராஜா கேரள வர்மா தம்புரான் என்கிற ஐக்கிய கேரள தம்புரான்
**கேரள வர்மா தம்புரான்** ( *Kerala Varma Thampuran*; 1870 - ஜூலை 1948) **ஐக்கிய கேரள தம்புரான்** அல்லது **ஏழாம் கேரள வர்மா** என்று பிரபலமாக அறியப்படும் இவர், 1946 மற்றும் 1949க்கும் இடையில் கொச்சி இராச்சியத்தை ஆட்சி செய்த மகாராஜா ஆவார். மலையாளம் பேசும் மக்களுக்காக இந்தியாவில் ஒருங்கிணைந்த கேரள மாநிலம் என்ற கருத்தை இவர் முன்வைத்தார். மேலும், பிரித்தானிய மலபார், கொச்சி மற்றும் திருவிதாங்கூரை இணைப்பதற்காக முன் நின்றார். எனவே, அவருக்கு **ஐக்கிய கேரள தம்புரான்** (கேரளாவை இணைத்த மன்னன்) என்ற பெயர் வழங்கப்பட்டது. இவர் ஜூலை 1948 இல் இறந்தார் (மலையாள நாட்காட்டியின்படி 1123 மிதுனம் 25 ஆம் தேதி). திருச்சூரில் சிறீ கேரள வர்மா கல்லூரி உருவானதற்கு மூளையாக இருந்தவர்.

சுயசரிதை
--------

1870 இல் பிறந்த இவர் 1946 முதல் கொச்சி இராச்சியத்தை ஆண்டார்.

கொச்சியின் மகாராஜாவான கேரள வர்மா, கேரளாவை ஒன்றிணைப்பதிலும், கொச்சி இராச்சியம் இந்திய ஒன்றியத்தில் இணைவதிலும் முக்கிய பங்கு வகித்தார். ஏப்ரல் 1947 இல், திருச்சூரில் கே. கேளப்பன் தலைமையில் நடைபெற்ற ஐக்கிய கேரள மாநாட்டை இவர் தொடங்கி வைத்தார். இம்மாநாட்டில், 'ஐக்கிய கேரளா' அமைப்பதற்கான தீர்மானம் நிறைவேற்றப்பட்டது. மலபார் மாவட்டம், கொச்சி மற்றும் திருவிதாங்கூரை இணைத்து ஒருங்கிணைந்த கேரள மாநிலம் அமைப்பதற்கான இவரது நிலைப்பாட்டிற்காக இவர் பின்னர் 'ஐக்கிய கேரள தம்புரான்' என்று அழைக்கப்பட்டார்.

இறப்பு
------

இவர் ஜூலை 1948 இல் இறந்தார்.

மேற்கோள்கள்
-----------

1. 1 2  "ഐക്യ കേരളം തമ്പുരാൻ". *ManoramaOnline* (in மலையாளம்). பார்க்கப்பட்ட நாள் 2022-05-31.
2. ↑  Pradeep, K. (2019-08-15). "How the Cochin Maharaja, Aikya Keralam Thampuran played a pivotal role in unification of Kerala and of Cochin State's accession to the Indian Union" (in en-IN). *The Hindu*. .
3. 1 2  "50 events that cannot be erased from the history of Kerala". *Mathrubhumi* (in மலையாளம்). பார்க்கப்பட்ட நாள் 2022-05-30.

* தி இந்து "New role for Kalikota palace", 21 August 2010.
* தி இந்து "Due recognition sought for kochi royal family", 22 August 2010.
**சலபாசனம்** என்பது யோகக் கலையின் ஆசனங்களில் ஒன்று. ’சலபம்’ என்றால் வெட்டுக்கிளியைக் குறிக்கும். இந்த ஆசன நிலை வெட்டுக்கிளியின் தோற்றத்தை ஒத்திருப்பதால் சலபாசனம் என அழைக்கப்படுகிறது.

செய்முறை
--------

இவ்வாசனத்தை இரு விதங்களில் செய்யலாம்.

### முறை 1

குப்புறப்படுத்துக்கொண்டு கைகளை உடலோடு ஒட்டி வைத்துக்கொள்ள வேண்டும்.
இப்போது முகவாய்க்கட்டை விரிப்பின் மீது பட்டுக்கொண்டிருக்கும்படி வைத்துக்கொண்டு, உள்ளங்கைகளை ஆகாயத்தை நோக்கிப் பார்த்த வண்ணம் வைத்துக்  கொள்ள வேண்டும்.
கால்கள் இரண்டும் ஒட்டியே நீட்டி வைத்துக்கொண்டிருக்க, முழங்கால்களை நன்கு விறைப்பாக நீட்டிய வண்ணம், கணுக்கால், கட்டைவிரல் ஆகியவற்றை நீட்டி தொப்புளுக்கு மேலாகக்கால்களை உயரே தூக்க வேண்டும்.
சாதாரண சுவாசத்தில் எழுப்பிப் பழகி விட்டுப் பின்னர் கால்களை மேலே தூக்குகையில் மூச்சை உள்ளிழுத்துக் கொண்டு கால்களை வெளியே விடுகையில் மூச்சை வெளிவிட வேண்டும்.
கைகளும், முகமும் தரையில் அழுந்தி இருக்க வேண்டும்.
### முறை 2

குப்புறப் படுத்த வண்ணம் கால்களை நீட்டிக் கைகளை உடலோடு ஒட்டி வைக்க வேண்டும்.
இப்போது ஒரு காலை மட்டும் மேலே தூக்கிக் கொண்டு, மற்றொரு காலை எல் போல் மடித்து நீட்டிய காலின் முழங்கால் பகுதியில் வைத்துக் கொள்ள வேண்டும்.
இம்முறையில் குறைந்தது இருபது விநாடிகளாவது இருக்க வேண்டும்.
பின்னர் கால் மாற்றிச் செய்ய வேண்டும்.

பலன்கள்
-------

இதன் மூலம் வயிற்றுப் பகுதியிலுள்ள தசைகள் சுருங்கி இறுக ஆரம்பிக்கும். உண்ணும் உணவு செரிமானமாக இந்த ஆசனம் உதவும். சிறுநீரகங்கள், கல்லீரல் அனைத்துக்கும் புத்துணர்ச்சி கிடைக்கும். வாயு, வயிற்றுக்கடுப்பு, மலச்சிக்கல் போன்றவற்றிற்கு நிவாரணம் ஏற்படும். வயிறு பெரியதாக இருக்கும் பெண்கள் இந்த ஆசனப் பயிற்சியை மேற்கொண்டால் வயிறு சுருங்கி சாதாரண நிலைக்கு வரும். பொதுவான வயிற்றுத் தொந்திரவுகள் குறையும்.

செய்யக்கூடாதோர்
---------------

ஆபரேஷன் செய்து கொண்டவர்களோ, மாரடைப்பு, இருதநோய் உள்ள்ள்வர்கள், கர்ப்பிணிகள் இவ்வாசனத்தைச் செய்யக் கூடாது.

பட இணைப்புகள்
-------------

படம் -

ஆதாரங்கள்
---------

* சலபாசனம்-தினகரன் நாளிதழில் பரணிடப்பட்டது 2015-01-21 at the வந்தவழி இயந்திரம்.
* சலபாசனம்- மாலைமலர் நாளிதழில் பரணிடப்பட்டது 2016-03-10 at the வந்தவழி இயந்திரம்

மேற்கோள்கள்
-----------

1. ↑   *Locust Pose*. Yoga Journal. August 1996. பக். 14. .
2. ↑  "Locust Pose". Yoga Journal. Retrieved 2011-04-11.
3. ↑  Yesudian, Selvarajan; Haich, Elisabeth (January 1953). *Yoga and health*. Harper. பக். 139. .